projecte-aina/catalan_government_crawling huggingface dataset:
L'empresa, present a Catalunya amb dues filials des del 2005, ha passat de 50 treballadors al 2016 als 100 actuals i ha augmentat la superfície de les seves instal·lacions fins als 1.000m2.
L'empresa biofarmacèutica índia Intas Group ha duplicat la seva plantilla a Barcelona en els últims tres anys i s'ha convertit en la segona filial més important del grup després de la del Regne Unit.
En concret, l'empresa ha passat de 50 treballadors el 2016 als 100 actuals.
El grup Intas, que es dedica a la investigació, desenvolupament i fabricació de medicaments genèrics (farmacèutics i biològics), compta amb el suport d'ACCIÓ –l'agència per a la competitivitat de l'empresa de la Generalitat de Catalunya, depenent del Departament d'Empresa i Coneixement-.
El seu vincle amb Barcelona comença l'any 2005, quan hi va constituir Intas Pharmaceuticals, la seva filial a l'Estat espanyol, amb l'objectiu de comercialitzar llicències per a tercers a nivell mundial.
Més endavant, al 2009, es va crear l'altra filial del grup, Accord Healthcare, per comercialitzar directament els propis medicaments genèrics i biosimilars (medicaments més complexos que són similars a altres medicaments biològics, però que tenen una aplicació més específica) d'ús hospitalari.
Des de fa dos anys aquesta filial és responsable del negoci del grup al sud d'Europa, ja que Accord també comercialitza els seus injectables a Portugal, Itàlia i Grècia.
També en aquest període, les dues filials, que comparteixen seu al World Trade Center de Barcelona, han augmentat la superfície de les oficines fins als 1.000m 2 per acompanyar el creixement de la plantilla del grup.
Segons el director de les dues filials d'Intas Group grup a Barcelona, Marc Comas, l'empresa va decidir establir aquesta seu a Barcelona " pel prestigi que té la ciutat a escala mundial, per la disponibilitat de talent internacional que ofereix, que te un bon domini d'idiomes com l'anglès ".
Segons Comas, " a dia d'avui el 74% de la plantilla ubicada a Barcelona disposa d'estudis universitaris o superiors, tenim treballadors de 9 nacionalitats diferents i el 64% són dones ".
El grup biofarmacèutic d'origen familiar té la seva seu central a Ahmedabad (Índia), on hi té quatre plantes de fabricació certificades per la FDA d'Estats Units i l'EMA d'Europa, a més de centres d'R+D+i.
També disposa de dues plantes farmacèutiques al Regne Unit i una altra a Mèxic.
La seva facturació anual ascendeix als 1.700 milions de dòlars.
Compten amb una plantilla global de 14.000 treballadors, dels quals més de 400 són personal científic i investigador.
Intas Group està present en més de 85 països arreu del món i té aliances amb les principals empreses farmacèutiques per al desenvolupament i distribució dels seus productes.
En concret, l'empresa compta amb suport de Catalonia Trade & Investment, l'àrea d'atracció d'inversions estrangeres d'ACCIÓ.
L'empresa ha passat de tenir a Barcelona 50 treballadors el 2016 als 100 actuals.
Aquest viatge s'emmarca en una missió empresarial organitzada per ACCIÓ -l'agència per a la competitivitat de l'empresa, depenent del Departament d'Empresa i Coneixement- que té per objectiu acompanyar les empreses catalanes perquè explorin oportunitats al mercat xinès.
11 empreses catalanes del sector de la salut i les ciències de la vida participen aquesta setmana en una missió organitzada per ACCIÓ -l'agència per a la competitivitat de l'empresa, depenent del Departament d'Empresa i Coneixement- a Xina i Hong Kong.
L'objectiu d'aquest viatge empresarial és acompanyar les empreses catalanes perquè coneguin el mercat xinès de la salut i explorin oportunitats per expandir-s'hi.
Durant la missió, la delegació catalana viatjarà a Xangai on visitarà el Health Industry Summit, una de les principals fires mundials del sector, que concentra diferents esdeveniments i reuneix més de 7.400 expositors i 300.000 assistents professionals en un espai de 400.000 metres quadrats.
També mantindran una trobada amb Shanghai Biomedical Industry Association, la principal associació del sector de la biotecnologia de Xangai, que agrupa empreses, instituts de recerca i universitats.
Les empreses catalanes també mantindran reunions i participaran en sessions de networking amb companyies xineses per explorar possibles col·laboracions.
A partir de dimecres, les empreses catalanes centrades en la biotecnologia i la indústria farmacèutica viatjaran a Pequín, on visitaran la seu de China Pharmaceutical Innovation and Research Development Association -la principal organització farmacèutica de Pequin, que suma més de 140 socis- i mantindran reunions de treball amb empreses d'aquest sector.
Per la seva banda, les empreses catalanes interessades en les tecnologies mèdiques i la silver economy es desplaçaran a Hong Kong per visitar l'International Medical and Healthcare Fair i mantenir reunions de treball amb el Hong Kong Trade Development Council (HKTDC) -l'oficina de promoció del comerç exterior- i la Hong Kong Medical Association and Healthcare Devices Industries Association (HKMHDIA), l'associació de tecnologies mèdiques de la regió, entre d'altres entitats.
El sector de l'equipament mèdic a la Xina se situa en quarta posició mundial, per darrere dels Estats Units, el Japó i Alemanya, i s'estima que creixerà a una taxa mitjana anual del 15%.
Per la seva banda, l'anomenada silver economy ofereix també oportunitats de negoci a les empreses catalanes, ja que es calcula que l'any 2050 un de cada quatre ciutadans del món de més de 60 anys serà xinès.
Per fomentar la internacionalització de les empreses catalanes a Xina, ACCIÓ és present en aquest país des del 1988 amb tres oficines: a Xangai, Pequin i Hong Kong.
L'any 2017 les exportacions de Catalunya a la Xina van superar els 1.500 milions d'euros, mentre que més de 5.000 empreses catalanes ja exporten en aquest mercat.
El sector de l'equipament mèdic a la Xina se situa en quarta posició mundial i s'estima que creixerà a una taxa mitjana anual del 15%.
Barcelona acollirà la setmana vinent per primera vegada l'esdeveniment Bio€quity Europe, la trobada d'inversors de l'àmbit de la biomedicina més important d'Europa.
Organitzat per BioCentury i EBD Group, aplegarà més de 550 delegats internacionals procedents de 20 països.
El Comitè Amfitrió Regional està format per ACCIÓ -l'agència per a la competitivitat de l'empresa, depenent del Departament d'Empresa i Coneixement-, Biocat, Ysios Capital, CataloniaBio & HealthTech.
En el marc de la presentació d'aquesta trobada aquest dijous al matí, el conseller delegat d'ACCIÓ, Joan Romero, ha assegurat que " és un esdeveniment que va més enllà de dos dies, ja que posiciona i dona visibilitat al sector de les ciències de la vida català a escala internacional ".
En aquest sentit, ha subratllat que " esdeveniments com Bio€quity són clau per aconseguir més finançament, més diversificat, més internacional i més especialitzat ".
Durant la seva intervenció, Romero ha destacat que " l'ecosistema català de les ciències de la vida és molt robust i rellevant: és el segon sector en nombre d'startups a Catalunya, mentre que representa el 42,6% de la inversió estrangera i el 45% de les exportacions de l'Estat espanyol d'aquest sector ".
A la roda de premsa també hi ha participat el director general de Biocat, Jordi Naval, el Managing Partner d'Ysios Capital, Joël Jean-Mairet, i el president de CataloniaBio & HealthTech, Jaume Amat.
De fet, aquest dijous al matí s'ha donat a conèixer en el marc de la presentació d'aquesta trobada que les startups catalanes del sector de les ciències de la vida van captar el 2018 un total de 106 milions d'euros de finançament, un 1,9% més que l'any anterior.
L'informe, elaborat per CataloniaBio & HealthTech i EY, apunta que més de la meitat d'aquest finançament (61,3 milions) va provenir de fons de capital risc, i que tres de cada quatre euros de capital risc captat per les start-ups biomèdiques catalanes (75%) era de rondes d'inversió amb participació estrangera.
Les startups catalanes del sector de les ciències de la vida van captar el 2018 un total de 106 milions d'euros de finançament, un 1,9% més que l'any anterior
El projecte d'ordenació urbana Grand Paris compta amb un pressupost de 3,9 bilions d'euros i contempla la construcció de 200km de vies de metro i 68 estacions per transportar 2 milions de passatgers cada dia dins de l'àrea metropolitana de París
16 empreses catalanes participen aquesta setmana en una missió empresarial a París amb l'objectiu d'accedir a les licitacions del pla d'ordenació urbana Grand Paris, el projecte d'infraestructures més gran d'Europa.
Es tracta d'una missió organitzada conjuntament entre ACCIÓ –l'agència per a la competitivitat de l'empresa depenent del departament d'Empresa i Coneixement de la Generalitat– i l'entitat responsable del projecte, la Societé du Grand Paris.
El projecte consisteix a crear quatre noves línies de metro automàtic, fet que suposarà la construcció de 200 km de vies addicionals als 400 km que existeixen ara a la regió metropolitana de l'Île de France.
A més, s'hi construiran 7 centres tècnics i 68 estacions amb l'objectiu que el 90% dels residents a l'àrea visqui a menys de 2 km d'una estació.
La iniciativa compta amb un pressupost de 3,9 bilions d'euros i ha de contribuir a l'ordenació urbana de la regió amb l'horitzó dels Jocs Olímpics que se celebraran a la capital francesa l'any 2024.
En el marc de la missió, les empreses s'han reunit amb l'entitat pública responsable del projecte, la Societé du Grand Paris, l'ens creat per dissenyar i gestionar totes les inversions derivades de la construcció d'aquesta infraestructura.
D'aquesta manera, la delegació catalana ha conegut de primera mà les característiques de la iniciativa, les oportunitats concretes que se'n deriven i les licitacions públiques a les quals poden accedir.
Les empreses catalanes també han mantingut reunions amb les constructores, arquitectes i caps d'obra implicats en el projecte i han assistit a sessions de formació per conèixer en detall el funcionament de les licitacions públiques franceses.
En aquest sentit, en el marc del Grand Paris, l'objectiu és que les empreses catalanes puguin optar a licitacions en sectors com l'enginyeria dels túnels, la decoració interna i externa de les estacions o la construcció dels nous habitatges que es crearan com a conseqüència del projecte.
La delegació catalana ha conegut de primera mà les característiques de la iniciativa, les oportunitats concretes que se'n deriven i les licitacions públiques a les quals poden accedir
L'empresa dissenya i fabrica robots autònoms que escanegen el terreny d'una obra en construcció per detectar errors, avaluar el ritme de treball i comprovar l'execució del projecte.
La startup d'origen britànic Scaled Robotics, especialitzada en la digitalització de la construcció, s'ha establert a Barcelona on ha obert la seva primera seu amb set treballadors.
Per iniciar la seva activitat a la capital catalana la startup ha comptat amb el suport d'ACCIÓ, l'agència per a la competitivitat de l'empresa del Departament d'Empresa i Coneixement de la Generalitat de Catalunya.
L'empresa emergent dissenya i fabrica robots autònoms que circulen per les zones d'obres en construcció, les escanegen automàticament i posteriorment dissenyen mapes en 3D amb la informació que recopilen.
Aquesta informació s'emmagatzema automàticament al núvol, fet que permet comprovar i avaluar gairebé en temps real el ritme de treball o l'execució del projecte així com detectar possibles errors.
Segons el CEO de la startup, Stuart Maggs, " el problema és que dissenyem digitalment, però encara construïm manualment ".
D'acord amb Maggs, " els dissenyadors poden produir models molt acurats en 3D però és una persona sobre el terreny qui durà a terme la construcció, emprant eines obsoletes i procediments propensos a l'error humà ".
L'objectiu de Scaled Robotics és " reduir la distància entre el món digital i el físic a través de robots autònoms i mòbils que generen mapes en 3D automàticament per poder saber en quin punt es troba una construcció, detectar errors i establir si s'adequa al ritme de la planificació o als models que els arquitectes han dissenyat digitalment ", subratlla.
Aquest procediment es realitza en un màxim de 24 hores per tal que l'equip pugui intervenir en cas que es detecti alguna problemàtica.
La startup està treballant per oferir funcionalitats predictives que facilitin l'anticipació a possibles errors per tal d'evitar-los.
Scaled Robotics compta actualment amb una plantilla de set professionals altament qualificats, com ara experts en robòtica i en visió per computació, enginyers especialitats en diverses àrees, matemàtics i arquitectes.
D'acord amb Maggs, " Barcelona és el lloc ideal per incubar una empresa perquè ofereix accés a talent; la ciutat per si mateixa és una eina d'atracció de professionals ". "
Ens ofereix un espai d'oficines al districte 22@ que ens permet prosperar " Des de la capital catalana, la startup treballa principalment per a empreses constructores internacionals del Regne Unit, els Països Baixos o Noruega.
En concret, l'empresa emergent ha rebut el suport de Catalonia Trade & Investment, l'àrea d'atracció d'inversions estrangeres d'ACCIÓ.
La startup està treballant per oferir funcionalitats predictives que facilitin l'anticipació a possibles errors
Les oportunitats d'internacionalització per a l'empresa catalana a Nova Zelanda destaquen en dos sectors:
Indústria alimentària: La indústria alimentària representa el 54% del total d'exportacions del país, i necessita maquinària i productes complementaris per créixer.
Les empreses del sector agrifood de Nova Zelanda treballen en els subsectors làctic, càrnic (vedella i xai), pesca (marisc i piscifactories de peix), fruita (poma i kiwi) i vinícola.
La indústria agrícola i ramadera, juntament amb la indústria alimentària i vinícola, són un dels sectors econòmics més importants de l'economia neozelandesa i requereixen de maquinària i suplements per poder-se desenvolupar.
Maquinària i béns d'equip: Nova Zelanda ofereix oportunitats de negoci relacionades amb el subministrament de béns intermedis d'interès per a la indústria forestal, alimentària i de la construcció.
La indústria forestal i de la fusta, la tercera més gran del país, aporta una quantitat considerable a l'economia neozelandesa i representa més del 12 dels ingressos d'exportació del país.
En paral·lel, cal destacar el boom immobiliari que està vivint Nova Zelanda, que fa necessari l'abastiment de materials de construcció i d'aïllament, entre d'altres.
Has arribat al FISUB, el cercador d'ajuts i serveis elaborat per ACCIÓ.
Aquí trobaràs tota la informació dels ajuts, subvencions, finançament i serveis que ofereixen les diferents administracions i organismes per a les empreses i els emprenedors ubicats a Catalunya.
ICF Institut Català de Finances / Departament de Treball, Afers Socials i Families
La informació dels ajuts i serveis recollits en aquest cercador provenen dels organismes següents:
Descobreix tots els ajuts que ACCIÓ pot oferir a la teva empresa.
Consulta la llista dels que estan oberts i de les properes obertures per no deixar escapar cap oportunitat.
Des d'aquí també podràs realitzar les justificacions dels ajuts obtinguts o consultar l'estat de l'expedient i la llista dels ajuts o préstecs atorgats.
No et quedis fora de la convocatòria!
El context és especialment rellevant en un sector com el de la salut.
Els registres i les certificacions, més exigents com més s'endinsa en el cos humà el dispositiu o solució mèdica, són un repte diferent a cada mercat.
Més enllà de trets comuns, els sistemes de salut o els canals farmacèutics disposen a cada país de característiques pròpies i específiques que obliguen a conèixer-los al detall per operar-hi amb èxit.
En aquest sentit, les 7 Oficines Exteriors d'ACCIÓ a l'Amèrica Llatina són una font ineludible de coneixement sobre el terreny per a qualsevol empresa catalana del sector salut interessada a creuar l'Atlàntic.
En una de les sessions del Focus Amèrica 2019, els directors d'aquestes oficines ens presenten tot el que n'hem de saber.
Tot i la considerable distància entre Sud-àfrica i Catalunya, el fus horari és compartit.
Una qüestió que té la seva rellevància quan es tracta de fer negoci a tants kilòmetres de distància.
Més enllà del rellotge, Sud-àfrica té l'atractiu de ser el mercat més madur de l'Àfrica subsahariana, amb un 70% del PIB basat en els serveis i una cultura empresarial impregnada del caràcter anglosaxó.
Saul Pretel, director de l' Oficina Exterior d'ACCIÓ a Johannesburg, repassa els principals arguments que conviden les empreses catalanes a fixar-se en aquest mercat, els sectors amb més oportunitats i algunes de les companyies catalanes que ja hi treballen amb èxit.
L'Oficina Exterior de Johannesburg és un punt de suport imprescindible per a totes aquelles companyies interessades en el mercat africà.
Els seus serveis a mida, que inclouen l'estudi de mercat, la cerca de talent local o l'acompanyament a visites i reunions, poden convertir-se en el millor aliat.
El servei de Antena d'innovació s'adreça especialment a empreses mitjanes i grans, on la tecnologia i l'elaboració industrial tenen un paper clau en el vostre model de negoci.
També el podeu aprofitar empreses petites, sempre que la tecnologia, la innovació i el procés de producció puguin beneficiar-se d'aquest tipus d'anàlisi de prospectiva tecnològica.
Data de finalització 31/12/2021
El servei Antena d'innovació t'ajuda a detectar les oportunitats i els riscos que estan afectant i transformant el teu sector.
El servei et connecta directament amb el pol mundial de la innovació de Silicon Valley.
T'ofereix un primer tast d'anàlisi del teu sector i els teus clients i ho contrasta amb les tendències i les tecnologies que estan transformant-lo abans que t'arribin a afectar.
ACCIÓ Agència per a la Competitivitat de l'Empresa
El nombre d'empreses, el pes de la seva activitat en l'economia catalana i els principals segments on treballa són algunes de les dades que hi podem trobar.
També la mida de les empreses i on s'ubiquen; però sobretot podem conèixer els principals reptes de futur que encaren les companyies del sector de l'aigua a Catalunya.
Flaix Sectorial del sector de l'aigua
Aquestes són les principals conclusions del sector:
Per a més informació, accedeix al resum executiu de l'informe del sector: 12 reptes estratègics pel sector de l'aigua a Catalunya
Però quin profit n'obtindran realment les empreses que optin a fons europeus de recerca?
Pierre Roubaud, Head of Sector Coaching and Support of EASME de la Comissió Europea, ha explicat aquesta iniciativa durant la Jornada Connect-EU 2017.
Més enllà dels diners, especialment les pimes trobaran en l'EIC un major punt de suport en els seus processos d'innovació.
L'objectiu és que qualsevol projecte innovador europeu, per petit que sigui, tingui l'oportunitat de fer-se gran si és realment una bona idea.
Amb el suport de la Enterprise Europe Network
Fons europeus que canvien la vida de les empreses
Contractar investigadors amb finançament europeu
Export COVID-19 Solutions és el nou servei d'exportació per a solucions COVID-19, per donar-te suport en el procés d'internacionalització tant si ets una empresa, un centre tecnològic o tens una iniciativa amb productes acabats i tecnologies que aporten solucions a emergència de la COVID-19.
En aquest seminari virtual coneixeràs aquest nou servei i l'estat de la situació, les necessitats concretes, els requisits necessaris i els punts claus a tenir en compte per portar a terme de manera adequada les exportacions d'aquest tipus de producte als mercats LATAM i Àfrica.
Comptarem amb l'experiència dels directors de les oficines exteriors d'ACCIÓ en aquests mercats per oferir-nos una visió molt clara de:
Per conèixer cada mercat en profunditat, ens dividirem en 4 reunions paral·leles (4 sales virtuals):
Shan Elasri, director de l'Oficina Exterior a Casablanca
Josep Maria Buades, director de l'Oficina Exterior a Sao Paolo
Antoni Pujol, director de l'Oficina Exterior a Panamà
Inscriu-te a la sessió i tria la teva sala per exportar els teus productes als mercats LATAM i Àfrica.
Conèixer el nou servei d'exportació per a productes i solucions COVID-19 per als mercats de LATAM i Àfrica.
Una empresa, un centre tecnològic o una iniciativa amb solucions per a l'emergència de la COVID-19.
Cristina Serradell, directora de la Unitat d'Internacionalització d'ACCIÓ
Presentació del servei Export Covid-19 Solutions i requisits de l'exportador
Leyre Alfonso, consultora d'Internacionalització Sectorial d'ACCIÓ
Reunions paral·leles (4 sales virtuals) segons els mercats:
Vols participar al Mobile World Congress de Los Angeles amb la possibilitat de tenir-hi un estand i participar en el visites organitzades pel congres el dia 21 d'octubre?
Amb gairebé 22.000 assistents d'arreu del món, MWC19 Los Angeles ofereix una experiència de networking sense precedents on podràs conèixer i col·laborar amb professionals de tots els sectors de la indústria del mòbil.
És una oportunitat única per conèixer nous clients i participar de les conferències sobre àmbits com el 5G, la innovació disruptiva, la internet de les coses i la realitat virtual.
Participar a la fira per impulsar el teu negoci als Estats Units.
Una empresa del sector TIC o relacionada amb el sector mòbil.
De l'11 al 21 de novembre del 2019
Els grans viatges comencen amb un petit pas.
I si vols vendre lluny, el primer pas -petit, però de gran ajuda-, és que parlis amb un expert en el mercat de destí que estàs pensant per als teus productes o serveis.
ACCIÓ compta amb 40 oficines arreu del món i els seus directors són experts en els mercats exteriors: tenen tot el coneixement local i l'experiència d'anys acompanyant projectes catalans a l'exterior.
Si vols reunir-te amb un d'aquests experts perquè t'orienti, perquè contrasti amb tu la viabilitat del teu pla d'expansió, perquè t'ajudi a implantar-te a l'exterior o perquè et faciliti els instruments més adients per dur a terme el teu projecte arreu del món, ara tens l'oportunitat.
Durant l'octubre, tens a la teva disposició l'agenda dels experts perquè sol·licitis les reunions que t'interessen.
Aprofita el darrer trimestre del 2019 per fer el pas definitiu cap a la teva expansió internacional!
COM POTS SOL·LICITAR LES TEVES ENTREVISTES?
Clica en el botó d'" INSCRIPCIONS " d'aquesta pàgina.
Dins del formulari podràs seleccionar el directiu de l'oficina del país que t'interessa i la ciutat on et vols reunir.
Pots fer fins a 3 sol·licituds de reunions.
Un cop enviïs la teva sol·licitud un consultor d'ACCIÓ es posarà en contacte amb tu per concretar-ne els detalls.
Conèixer les vostres possibilitats de creixement en els diferents mercat i comentar, definir i desenvolupar un pla d'actuacions a mida per a la vostra empresa.
Una empresa catalana que vol conèixer de primera mà els mercats d'altres països.
Del 18 de juny al 30 de setembre de 2020
Informa't de les oportunitats comercials al món en l'escenari postcovid amb un cicle de seminaris virtuals organitzats per les Cambres de Comerç amb la col·laboració ACCIÓ.
En aquests seminaris tractarem els següents temes:
Situació del país davant la pandèmia de la covid-19: afectació econòmica, mesures preses pel govern, mesures de reactivació econòmica, protocols establerts per transports i viatges.
També descobriràs oportunitats de negocis i com fer-les realitat a través de la guia de negocis i casos pràctics d'empreses.
Apunta't al seminari o als seminaris que més t'interessin:
Txèquia, Eslovàquia i Polònia (30/09/2020 a les 10.30 h)
Recupera els continguts dels seminaris que ja s'han dut a terme:
Kenya i Sud-àfrica (18/06/2020) vídeo presentació
Ghana, Senegal, Nigèria i Costa d'Ivori (09/07/2020) vídeo
Conèixer les oportunitats comercials de diversos països del món en l'escenari post-covid.
Una empresa que vulgui fer negocis als països en qüestió.